# Referat styremøte 29.09.2020

Til stede: Marit Lunnan, Arne Espen Dillan, Gjertrud Øygard Hienerwadel (skype), Elise Hermo Rusti og Ingrid Opheim.

Sak 1. Referat fra forrige styremøte

Referat fra forrige styremøte ble gjennomgått.

Horsepro/equipe kurs: Arne Espen har tatt en gjennomgang med Skeyna og Steinkjer. Han tar kontakt med Namsos for å høre om de trenger hjelp til sitt stevne 1. november.

Stevneinvitasjonene fra klubbene har blitt bedre.

Kretstrening i kjøring i høstferien blir utsatt pga vanskelig å finne dag, Marit jobber videre med å finne ny dato.

Sak 2. Evaluering KM

Statutter og evaluering: Settes opp på eget møte i oktober.

Rosetter: Det ble underveis byttet leverandør av rosetter. Da den første leverandøren ikke leverte til riktig tid. Vi måtte selv hente rosettene og levere de til KM sprang, da var de ikke ferdige enda. Dette førte til at de første mesterskapsvinnerne (norske hesteraser) ikke fikk rosettene sine til riktig tid. Det er sendt mail til denne leverandøren der vi har bedd om at de dekker kjøring/bom og at vi ikke betaler for rosettene vi har fått. Vi avbestilte vår bestilling til KM dressur. Flaggfabrikken ble vår nye leverandør og rosettene ser veldig fine ut.

Dekken: Masse skryt av de fine dekkene. De var også billig, så kjøper de til neste år også. Skoies oppleves som en profesjonell leverandør.

Premier: Lene sjekker status til neste møte og tar med noen rosetter. Det bestemmes på neste møte hvordan vi vil at premiene skal se ut til neste år. Premier bestilles i januar/februar neste år. Dekken bestilles så fort sponsorene er klare.

Sak 3. Sponsorer

Flere KM-klasser ble det ikke noe av, disse må spørres for neste år og dekken må da gjenbrukes.

Vi har igjen følgende dekken:

|  |  |  |  |
| --- | --- | --- | --- |
| Maren Frydenlund | | 1 | 155 |
| NTE |  | 3 | 130 |
| Val vgs |  | 3 | 130 |

Det må sendes beskjed til sponsorene der det ikke blir klasse, med forespørsel om de ønsker å være med neste år. Marit sender mail

Tilbakemelding fra sponsor om at de ønsker at det står sponses av på venstre side. Vi vedtar at dette blir gjennomført til neste år. Elise legger inn dette i forslag til sponsorbrev for 2021.

Elise ordner takkekort, som sendes ut per mail til alle sponsorene.

Marit ordner takkepost på facebook med tag.

Elise fakturer sponsorene.

Sak 4. Evaluering RM og statutter

RM dressur ble ikke arrangert i år (skulle arrangeres i MRRyK), lite informasjon. RM sprang på Øysand hadde kun individuelt og ikke lag. Hvem skal arrangere RM dressur og RM sprang neste år? Ønsker å sette opp møte sammen med de to andre kretsene om evaluering og eventuelt endring av RM statuttene.

Sak 5. SDA kurs, Steward og Dressurdommerkurs

Stewardkurs utsettes til neste møte.

SDA-kurs settes opp i 2020. NRYF har delegert opplæringen til kretsene. Arne Espen spør Sandslia om vi kan ha det der, mot at de får ha åpen kiosk og får inntektene av det. Egenandel på ca. 1000 kr per deltager. Vedtatt at vi støtter kurset for deltagere fra vår krets med 400 kr. Deltagerne kan søke klubbene om støtte til resten.

Arne Espen sjekker med Gunn Eva for å finne dato. Invitasjonen må sendes til klubbene.

Dressurdommerkurs utsettes til 2021. Elise spør klubbene om hva de har behov for og om de har aktuelle kandidater.

Mail fra rytterforbundet om viktigheten av å bruke korrekt autorisert teknisk personell ble gjennomgått. Kretsen må ha det i bakhodet når stevneinvitasjonene godkjennes.

Mail fra rytterforbundet om teknisk personelt møte: Ønsker at en fra kretsen deltar på digitalt møte 18. november kl 19-21. Arne Espen stiller, Marit melder inn.

Sak 6. Trønderidrettens møteplass Steinkjer

Dette er en samling for de forskjellige idrettene i Trøndelag, der vi har pleid å delta på fellessamlingen og hatt eget styremøte etter dette. Samlingen er i 2020 avlyst.

Sak 7. Status regnskap

Elise tok en gjennomgang av regnskapet så langt.

Ca 40 000 kr på konto

Har fakturert klubbene. 19 810 kr dersom alle betaler. Kun registrert 566 medlemmer i år, mot 628 i fjor. Men mangler Lø, som hadde 89 medlemmer i fjor. Marit sjekker med Lø.

Vi fikk sponsorer til alle KM-klassene der det var nok deltagere. Utgjør 17 500 kr, budsjettert med 13 000. Har brukt under budsjett på premier: 4700 kr mot 8500 på budsjett, har igjen noen rosetter og medaljer. Har brukt over budsjett på dekken. 14382, mot budsjettert 8000. Men har igjen 7 dekken.

Det er ikke betalt ut KM støtte eller støtte til GLOI sitt klubbmesterskap: Utgjør 12 500 kr

Etter at alt er betalt ut og fått inn står vi igjen med ca 64 000 på konto.

Vi har fått mail fra rytterforbundet der vi ble bedt om å legge inn tap vi har hatt i forbindelse med Corona. For vår del gjelder dette NRYF avgift som vi får fra stevner med klasser fra LB og opp. Elise har rapportert inn ett tap på 2400 kr.

Mangler å fakturere Mære for kretsvogna: 1500 kr? Elise/Marit ordner

Momskompensasjon er søkt om, usikker på hvor mye som kommer inn.

Økonomisk støtte som kretsen dekker må skrives om på hjemmesiden. Elise lager oversikt over dette.

Støtte til FERD rideskolecup og FERD comebackcup er ikke betalt ut. 2000 kr av reisa per deltager dekkes mot kvittering. Comebackcup støtte ble vedtatt på årsmøtet. Elise tar kontakt med de aktuelle deltagerne.

Sak 8. KM feltritt 2021

Gjertrud har tatt kontakt med Janne Bakken i STRyK og venter på svar fra henne.

Sak 9. Stevnerapporter etter de siste stevnene

Etter at et stevne er avviklet, har overdommer ansvar for å sende nødvendige rapporter direkte inn til Norges Rytterforbund, arrangøren har ansvar for å sende arrangørrapport. NRYFs administrasjon formidler rapporten til den aktuelle Rytterkrets. En fast person i kretsstyret bør gjennomgå rapportene, følge opp og lage en oversikt. Arne Espen leser over og sjekker om det er noe som har blitt kommentert, og dette blir evt tatt opp på neste styremøte. Elise sender mail til klubbene og minner om informasjonen over.

Sak 10. Smittevern stevneinvitasjoner

Mail fra forbundet som minner om at Koronavettreglene er selvsagt svært viktig og må følges, men må ikke sammenblandes med krav om smittevern for hest som fremgår av Dyrehelseforskriften § 10. Vi ser det derfor nødvendig å minne alle arrangører om følgende:

Ved utarbeidelse av stevneinvitasjon i HorsePro skal arrangøren krysse av for at det er sendt melding til Mattilsynet. Videre skal klubben ha utarbeidet en smittevernplan og en beredskapsplan. Disse skal enten legges som link eller legges inn som vedlegg i stevneinvitasjonen under punktet «Smittevern-Hest».

Sak 11. Kretsens logo

Logoen beholdes slik den står: NTRyk. Det skrives NTRYK med store bokstaver på dekken neste år.

Sak 12. Terminlista 2021

Fristen for å komme med stevneønsker fra klubbene er 15. november, kun Namsos har kommet med ønsker. Arne Espen lager forslag til terminlistemøte. På neste møte setter vi dato og lager informasjon.

Sak 13. Arbeidsgruppe

Kun mottatt navn på representanter fra Verdal og Namsos. Kretsen setter opp møte, der lederne i de andre klubbene blir invitert. Arne Espen finner tidspunkt for møte.

Sak 14. Neste styremøte

27. oktober kl 18-21 på Mære.

Sak 15. Eventuelt

Top Spec: Rosettene kom ikke til riktig tid, vi gir en tilbakemelding til rytterforbundet. Ble bestilt av klubben 18. juni. Marit sender mail?

Vest/jakke med kretsens logo på ønskes til kretsens representant. Arne Espen sjekker med profiltrykk. Evt sjekkes Skoies.

Hjemmesiden: Marit legger ut bilder og info om kretsvogna og kjeglene.

Ref. Elise Hermo Rusti